Käytä tehtävissä apuna lähteitä. Kirjaa jokaisen tehtävän alle käyttämäsi lähteet. Pedanetistä löytyy lähteet ja materiaalit tiedonhakuun.
Tehtävä 1: Työelämä muuttuu – miten pysyn mukana?
Pohdi seuraavia kysymyksiä ja vastaa niihin kirjallisesti.
1. Mitä elinikäinen oppiminen tarkoittaa mielestäsi? 
2. Miksi lastenohjaajan työssä on tärkeää oppia jatkuvasti uutta? 
3. Mitä muutoksia lasten, perheiden tai kasvatusalan toimintaympäristöissä voi tulevaisuudessa tapahtua? 
4. Millaisia uusia taitoja lastenohjaajalta voidaan tulevaisuudessa edellyttää? 
5. Miten itse voisit ylläpitää ja kehittää osaamistasi valmistumisen jälkeen? 
Tehtävä 2: Minä muutostilanteissa
Pohdi omaa toimintaasi erilaisissa muutostilanteissa.
1. Miten yleensä suhtaudut muutoksiin? 
2. Kerro esimerkki tilanteesta, jossa olet joutunut sopeutumaan muutokseen. 
3. Mikä auttoi sinua selviytymään tilanteesta? 
4. Mitkä ovat vahvuuksiasi muutostilanteissa? 
5. Mitä taitoja haluaisit kehittää, jotta voisit kohdata muutoksia entistä paremmin? 
Laadi lista vähintään kolmesta keinosta, joiden avulla voit valmistautua tulevaisuuden muutoksiin työelämässä.
Tehtävä 3: Oma urasuunnitelma
Pohdi omaa tulevaisuuttasi lastenohjaajana.
Selvitä vähintään kolme mahdollista vaihtoehtoa valmistumisen jälkeen.
Esimerkiksi:
· työ varhaiskasvatuksessa 
· seurakunnan lapsi- ja perhetyö 
· koululaisten aamu- ja iltapäivätoiminta 
· jatko-opinnot 
· erityislasten kanssa työskentely 
Kirjoita jokaisesta vaihtoehdosta: Mikä siinä kiinnostaa ja mitä osaamista se vaatii?
Valitse vaihtoehdoista tällä hetkellä itsellesi sopivin ja perustele:
· Miksi juuri tämä vaihtoehto kiinnostaa sinua? 
· Mitkä ovat vahvuutesi kyseisessä vaihtoehdossa? 
· Mitä osaamista haluat vielä kehittää? 
· Millaisia tavoitteita asetat seuraavalle vuodelle tämän urasuunnitelman tukemiseksi?
